(ພາບປະກອບ/TTXVN)
ດູມາແຫ່ງຊາດ (ສະພາຕຳ່) ລັດເຊຍ ໄດ້ໃຫ້ສັດຕະຍາບັນສັນຍາການຄ້າເສລີ (FTA) ລະຫວ່າງພັນທະມິດເສດຖະກິດອາຊີ-ເອີລົບ (EAEU-ເຊິ່ງລວມມີລັດເຊຍ, ເບລາຣູດ, ກາຢັກສະຖານ. ອາກເມເນຍ ແລະ ກຽກກີສະຖານ) ກັບຫວຽດນາມ. ວັນທີ 25/4, ລັດຖະມົນຕີວ່າການກະຊວງພັດທະນາເສດຖະກິດ ລັດເຊຍ Alexri Likhachev ຊີ້ແຈ້ງວ່າ, ເລື່ອງສ້າງຕັ້ງເຂດການຄ້າເສລີບໍ່ພຽງແຕ່ປະກອບສ່ວນເຂົ້າໃນການເຕີບໂຕວົງເງິນການຄ້າສອງສົ້ນ ແລະ ປັບປຸງການພົວພັນທາງດ້ານເສດຖະກິດການຄ້າລະຫວ່າງຝ່າຍຕ່າງໆທີ່ເຂົ້າຮ່ວມຂໍ້ຕົກລົງເທົ່ານັ້ນ, ຫາກຍັງຊ່ວຍ EAEU ເປີດກວ້າງວິວັດການສຳຜັດກັບພື້ນຖານເສດຖະກິດພາກພື້ນອາຊີ - ປາຊີຝິກອີກດ້ວຍ. ນີ້ແມ່ນ FTA ທຳອິດຂອງ EAEU ກັບປະເທດໜຶ່ງ. ນອກຈາກເລື່ອງຕົກລົງຂໍ້ກຳນົດຫຼຸດຜ່ອນ ຫຼືຍົກເວັ້ນພາສີນຳເຂົ້າສຳລັບສິນຄ້າປະເພດຕ່າງໆ, ລັດເຊຍ ແລະ ບັນດາປະເທດອື່ນໆຂອງ EAEU ຍັງໃຫ້ຄຳໝັ້ນສັນຍາຫຼຸດຜ່ອນ ຫຼືຍົກເວັ້ນພາສີສຳລັບ 87,4% ຈຳນວນພາສີນຳເຂົ້າຈາກ ຫວຽດນາມ. ແລະ ຫວຽດນາມກໍ່ໃຫ້ຄຳໝັ້ນສັນຍາຫຼຸດຜ່ອນ ຫຼືຍົກເວັ້ນພາສີສຳລັບ 87,7% ຈຳນວນພາສີນຳເຂົ້າຈາກ ລັດເຊຍ ແລະ ບັນດາປະເທດອື່ນໆ ຂອງ EAEU. ສັນຍາກໍ່ນຳໃຊ້ບັນດາມາດຕະການປົກປ້ອງ, ຕ້ານການຂາຍບຸບລາຄາ ແລະ ຊົດເຊີຍຖືກກັບຂໍ້ກຳນົດຂອງອົງການການຄ້າໂລກ (WTO).
(ແຫຼ່ງຄັດຈາກ VOV)